ΚΑΝΟΝΙΣΜΟΣ (ΕΚ) αριθ. 16/2000 ΤΗΣ ΕΠΙΤΡΟΠΗΣ

της 5ης Ιανουαρίου 2000

για την κατάργηση του κανονισμού (ΕΚ) αριθ. 2558/1999 για την προσωρινή παρέκκλιση από ορισμένες διατάξεις σχετικά με την έκδοση των πιστοποιητικών εξαγωγής που συνεπάγονται προκαθορισμό της επιστροφής για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, για την κοινή οργάνωση αγοράς στον τομέα του γάλακτος και των γαλακτοκομικών προϊόντων(1), και ιδίως τα άρθρα 26, 31 και 42, καθώς και τις αντίστοιχες διατάξεις των άλλων κανονισμών για την κοινή οργάνωση αγοράς για τα γεωργικά προϊόντα,

Εκτιμώντας τα ακόλουθα:

(1) για να εξασφαλισθεί η ορθή διαχείριση του καθεστώτος των πιστοποιητικών εξαγωγής με προκαθορισμό της επιστροφής κατά τη μετάβαση από το έτος 1999 στο έτος 2000, λόγω των ενδεχόμενων διαταραχών κατά τη διαβίβαση των στοιχείων των κρατών μελών στην Επιτροπή, ο κανονισμός (ΕΚ) αριθ. 2558/1999 της Επιτροπής(2) προβλέπει στο άρθρο 2 ότι οι προθεσμίες εξέτασης που προβλέπονται στο άρθρο 1 του εν λόγω κανονισμού για την έκδοση των πιστοποιητικών εξαγωγής με προκαθορισμό της επιστροφής για τα προϊόντα που υπάγονται στους τομείς του γάλακτος και των γαλακτοκομικών προϊόντων, του βοείου κρέατος, του χοιρείου κρέατος, του κρέατος πουλερικών, των αυγών, των οπωροκηπευτικών, των μεταποιημένων προϊόντων με βάση τα οπωροκηπευτικά, του οίνου, των σιτηρών, του ρυζιού, της ζάχαρης, του ελαιολάδου, καθώς και των γεωργικών προϊόντων που εξάγονται υπό τη μορφή εμπορευμάτων που δεν υπάγονται στο παράρτημα Ι της συνθήκης, παρατείνονται σε δέκα ημέρες για τις αιτήσεις πιστοποιητικών που κατατίθενται από τις 27 Δεκεμβρίου 1999 έως τις 10 Ιανουαρίου 2000·

(2) ωστόσο, δεδομένου ότι, όσον αφορά την παράταση των προθεσμιών εξέτασης για την έκδοση των πιστοποιητικών, πρόκειται για προσωρινό και έκτακτο μέτρο, το άρθρο 3 του κανονισμού (ΕΚ) αριθ. 2558/1999 προβλέπει επίσης ότι η Επιτροπή έχει τη δυνατότητα να καταργήσει αυτό το μέτρο και να επαναφέρει το καθεστώς που ίσχυε πριν από την εφαρμογή του, μόλις διαπιστώσει ότι δεν εμφανίσθηκαν ή ότι δεν παρουσιάζονται πλέον διαταραχές κατά τη διαβίβαση των στοιχείων που συνδέονται με τη μετάβαση από το έτος 1999 στο έτος 2000·

(3) λαμβανομένου υπόψη του ότι δεν διαπιστώθηκαν κατά τη διαβίβαση των στοιχείων των κρατών μελών στην Επιτροπή, πρέπει να καταργηθεί ο κανονισμός (ΕΚ) αριθ. 2558/1999 και να επαναφερθεί το καθεστώς που ίσχυε πριν από την εφαρμογή του όσον αφορά τις προθεσμίες εξέτασης για την έκδοση των πιστοποιητικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καταργείται ο κανονισμός (ΕΚ) αριθ. 2558/1999.

Εφόσον δεν ληφθούν ιδιαίτερα μέτρα από την Επιτροπή, οι προθεσμίες εξέτασης για την έκδοση των πιστοποιητικών εξαγωγής με προκαθορισμό της επιστροφής είναι οι προθεσμίες που προβλέπονται από τις ακόλουθες διατάξεις:

- άρθρο 10 παράγραφος 1 του κανονισμού (ΕΚ) αριθ. 174/1999 της Επιτροπής(3),

- άρθρο 10 παράγραφος 1 του κανονισμού (ΕΚ) αριθ. 1445/95 της Επιτροπής(4),

- άρθρο 3 παράγραφος 3 του κανονισμού (ΕΚ) αριθ. 1370/95 της Επιτροπής(5),

- άρθρο 3 παράγραφος 3 του κανονισμού (ΕΚ) αριθ. 1371/95 της Επιτροπής(6),

- άρθρο 3 παράγραφος 3 του κανονισμού (ΕΚ) αριθ. 1372/95 της Επιτροπής(7),

- άρθρο 2 παράγραφος 4 του κανονισμού (ΕΚ) αριθ. 2190/96 της Επιτροπής(8),

- άρθρο 4 παράγραφος 2 του κανονισμού (ΕΚ) αριθ. 1429/95 της Επιτροπής(9),

- άρθρο 3 παράγραφος 2 του κανονισμού (ΕΚ) αριθ. 1685/95 της Επιτροπής(10),

- άρθρο 7 παράγραφος 3 του κανονισμού (ΕΚ) αριθ. 1162/95 της Επιτροπής(11),

- άρθρο 3 παράγραφος 2 του κανονισμού (ΕΚ) αριθ. 2543/95 της Επιτροπής(12),

- άρθρο 9 παράγραφος 1 δεύτερη περίπτωση του κανονισμού (ΕΚ) αριθ. 1464/95 της Επιτροπής(13),

- άρθρο 3 παράγραφος 3 του κανονισμού (ΕΚ) αριθ. 1223/94 της Επιτροπής(14).

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ωστόσο, τα πιστοποιητικά για τα οποία είχαν υποβληθεί αιτήσεις πριν από την έναρξη ισχύος του παρόντος κανονισμού και για τα οποία οι προθεσμίες εξέτασης που αναφέρονται στο άρθρο 1 λήγουν κατά την ημερομηνία αυτή, εκδίδονται χωρίς καθυστέρηση. Για όλες τις άλλες αιτήσεις πιστοποιητικών, εφαρμόζονται οι προθεσμίες εξέτασης οι οποίες αναφέρονται στο άρθρο 1.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιανουαρίου 2000.

Για την Επιτροπή

Franz FISCHLER

Μέλος της Επιτροπής

(1) ΕΕ L 160 της 26.6.1999, σ. 48.

(2) ΕΕ L 310 της 4.12.1999, σ. 3.

(3) ΕΕ L 20 της 27.1.1999, σ. 8.

(4) ΕΕ L 143 της 27.6.1995, σ. 35.

(5) ΕΕ L 133 της 17.6.1995, σ. 9.

(6) ΕΕ L 133 της 17.6.1995, σ. 16.

(7) ΕΕ L 133 της 17.6.1995, σ. 26.

(8) ΕΕ L 292 της 15.11.1996, σ. 12.

(9) ΕΕ L 141 της 24.6.1995, σ. 28.

(10) ΕΕ L 161 της 12.7.1995, σ. 2.

(11) ΕΕ L 117 της 24.5.1995, σ. 2.

(12) ΕΕ L 260 της 31.10.1995, σ. 33.

(13) ΕΕ L 144 της 28.6.1995, σ. 14.

(14) ΕΕ L 136 της 31.5.1994, σ. 33.